CELEX: 32008R0166
Language: mt
Date: 2008-02-22 00:00:00
Title: Regolament tal-Kummissjoni (KE) Nru 166/2008 tat- 22 ta’ Frar 2008 dwar l-awtorizzazzjoni ta’ użu ġdid tal-preparazzjoni ta’ Bacillus cereus var. toyoi (Toyocerin) bħala addittiv ta’ l-ikel Test b’relevanza għaż-ŻEE

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 50/11
            
         REGOLAMENT TAL-KUMMISSJONI (KE) Nru 166/2008
   tat-22 ta’ Frar 2008
   dwar l-awtorizzazzjoni ta’ użu ġdid tal-preparazzjoni ta’ Bacillus cereus var. toyoi (Toyocerin) bħala addittiv ta’ l-ikel
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutriment ta’ l-annimali u l-bażi u l-proċeduri biex tingħata din l-awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Dik l-applikazzjoni kienet akkumpanjata mid-dettalji u d-dokumenti meħtieġa skond l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni hija dwar awtorizzazzjoni għal użu ġdid tal-preparazzjoni ta’ mikroorganiżmu Bacillus cereus var. toyoi NCIMB 40112/CNCM I-1012 (Toyocerin) għal dundjani għat-tismin, biex tiġi kklassifikata fil-kategorija ta’ addittivi “addittivi żootekniċi”.
            
         
               (4)
            
            
               L-użu ta’ din il-preparazzjoni ta’ mikroorganiżmu ġie awtorizzat b’mod permanenti għal ħnieżer żgħar taħt ix-xahrejn u ħnieżer nisa mir-Regolament tal-Kummissjoni (KE) Nru 256/2002 (2), ħnieżer żgħar u ħnieżer għat-tismin mir-Regolament tal-Kummissjoni (KE) Nru 1453/2004 (3), bhejjem ta’ l-ifrat għat-tismin mir-Regolament tal-Kummissjoni (KE) Nru 225/2005 (4) u fniek għat-tismin u tiġieġ għat-tismin mir-Regolament tal-Kummissjoni (KE) Nru 1200/2005 (5).
            
         
               (5)
            
            
               Ġiet sottomessa data ġdida bħala appoġġ għall-applikazzjoni għall-awtorizzazzjoni għal dundjani għat-tismin. L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tad-19 ta’ Settembru 2007 li l-preparazzjoni ta’ mikroorganiżmu Bacillus cereus var. toyoi NCIMB 40112/CNCM I-1012 (Toyocerin) ma għandhix effett negattiv fuq il-konsumaturi, l-utenti jew l-ambjent (6). Skond din l-opinjoni, l-użu ta’ din il-preparazzjoni ma għandha l-ebda effett negattiv fuq din il-kategorija ta’ annimal addizzjonali u hija effikaċi fit-titjib taż-żieda fil-piż, it-teħid ta’ l-għalf u l-użu ta’ l-għalf. L-Awtorità ma tqisx li hemm il-ħtieġa għal rekwiżiti speċifiċi għas-sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi ta’ l-addittiv ta’ l-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (6)
            
            
               L-evalwazzjoni ta’ din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Skond dan, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (7)
            
            
               Il-miżuri stipulati f’dan ir-Regolament huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “stabilizzanti għall-batterja li tinsab fil-musrana”, hija awtorizzata bħala addittiv fin-nutriment ta’ l-annimali suġġett għall-kundizzjonijiet stipulati f'dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 22 ta’ Frar 2008.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat bir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  ĠU L 41, 13.2.2002, p. 6. Ir-Regolament kif emendat bir-Regolament (KE) Nru 1143/2007 (ĠU L 256, 2.10.2007, p. 23).
   
      (3)  ĠU L 269, 17.8.2004, p. 3.
   
      (4)  ĠU L 45, 16.2.2005, p. 3.
   
      (5)  ĠU L 195, 27.7.2005, p. 6. Ir-Regolament kif emendat bir-Regolament (KE) Nru 1445/2006 (ĠU L 271, 30.9.2006, p. 22).
   
      (6)  Opinjoni Xjentifika tal-Forum dwar l-Addittivi u l-Prodotti jew Sustanzi użati fl-Għalf ta’ l-Annimali dwar is-sikurezza u l-effikaċja ta’ Toyocerin (Bacillus cereus var. toyoi) bħala addittiv ta’ l-għalf għad-dundjani. Adottata fid-19 ta’ Settembru 2007. Il-Ġurnal ta’ l-EFSA (2007) 549, 1-11.
   
      ANNESS
      
                  Numru ta’ identifikazzjoni ta’ l-addittiv
               
               
                  Isem id-detentur ta’ l-awtorizzazzjoni
               
               
                  Addittiv
                  (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem il-perjodu ta’ awtorizzazz-joni
               
            
                  CFU/kg ta’ għalf sħiħ b’kontenut ta’ umdità ta’ 12 %
               
            
                  Kategorija ta’ addittivi żootekniċi. Grupp funzjonali: stabilizzanti għall-batterja li tinsab fil-musrana,
               
            
                  4b1701
               
               
                  Rubinum SA
               
               
                  
                     Bacillus cereus var. toyoi
                  
                  NCIMB 40112/CNCM I-1012
                  (Toyocerin)
               
               
                  
                               
                           
                           
                              Kompożizzjoni ta’ l-addittiv:
                              Preparazzjoni ta’ Bacillus cereus var. toyoi li fiha minimu ta’ 1 × 1010 CFU/g addittiv
                           
                        
                               
                           
                           
                              Karatterizzazzjoni tas-sustanza attiva:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Metodu analitiku (1):
                              Enumerazzjoni: metodu bi pjanci ta’ tifrix bl-użu ta’ tryptone soya agar bi trattament ta’ tisħin minn qabel ta’ kampjuni ta’ l-għalf u identifikazzjoni: pulsed field gel electrophoresis (PFGE)
                           
                        
               
                  Dundjani għat-tismin
               
               
                  —
               
               
                  0.2 × 109
                  
               
               
                  1 × 109
                  
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita minn qabel, indika t-temperatura li fiha għandhom jinħażnu, kemm jistgħu jdumu maħżuna u l-istabbilità għall-pelleting.
                           
                        
                              2.
                           
                           
                              Għas-sikurezza: għandhom jintużaw nuċċalijiet u ingwanti matul l-immaniġġjar.
                           
                        
                              3.
                           
                           
                              Jista’ jintuża f’għalf kompost li fih il-coccidiostats permessi: sodju monensin, sodju lasalocid, robenidine, halofuginone, diclazuril, ammonju maduramycin.
                           
                        
               
                  14 ta’ Marzu 2018
               
            
         (1)  Dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza Komunitarju: www.irmm.jrc.be/crl-feed-additives